Святымі лічыліся каменныя крыжы знойдзеныя ў зямлі, асабліва на месцах старадаўніх могілак. Напрыклад, у к. ХІХст. каля Лукомля ў Чашніцкім р-не на полі сяляне адкапалі каменны крыж. Яго паклалі на падводу , але нібыта коні не маглі скрануцца з месца. Тады запрасілі святара , які прачытаў малітвы і акрапіў крыж святой вадой. Пасля гэтага коні хутка давезлі крыж да царквы. Пры пабудове новай царквы гэты крыж паклалі ў падлогу [ 12, c. 218 ].